ઝેવ કંઈ ન બોલ્યો. રોબોનના ચહેરા ઉપર જીજ્ઞાસા વિનસને દેખાઈ રહેલી. તેણે પૃથ્વીની વાર્તા વધારી. ‘જેમ જેમ ૨૦૩૦ની સાલ નજીક આવતી ગઈ તેમ તેમ પૃથ્વી ઉપર ડ્રામેટિક ચેન્જ આવતા ગયા. માણસોની ઉંમર ખૂબ વધવા લાગી. સરેરાશ આયુષ્યમાં વધારો થયો કારણ કે હવે થ્રી ડી પ્રિન્ટેડ માનવઅંગો બનવા લાગ્યા હતા. મંગળ ઉપર જવા માટે સમાનવ યાત્રાની શરૂઆત થવા માંડેલી. આખું ચાઈના એકદમ અર્બાનાઈઝ્ડ થઈ ગયું. એટલે કે ત્યાં ગામડાઓ રહ્યા જ નહિ. ફક્ત શહેરો. વર્ટીકલ ફાર્મિંગ થવા મંડ્યંુ. ખેતરો દસમાં માળે બહુમાળી ઈમારતમાં ખેડાવા લાગ્યા. ઝડપી ટ્રેનના નેટવર્ક ઘણાં દેશોમાં સ્થપાવા લાગ્યા. એક્વાકલ્ચર શરૂ થયું એટલે કે લેબોરેટરીના સિલિન્ડરના પાણીમાં જ માછલીઓ ઉછરતી.’